**Ministru kabineta noteikumu projekta "Grozījumi Ministru kabineta 2009. gada 27. oktobra noteikumos Nr. 1250 "Noteikumi par valsts nodevu par īpašuma tiesību un ķīlas tiesību nostiprināšanu zemesgrāmatā"" sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts "Grozījumi Ministru kabineta 2009. gada 27. oktobra noteikumos Nr. 1250 "Noteikumi par valsts nodevu par īpašuma tiesību un ķīlas tiesību nostiprināšanu zemesgrāmatā"" (turpmāk – Noteikumu projekts) sagatavots pēc Tieslietu ministrijas iniciatīvas. Jānorāda, ka Deklarācijā par Māra Kučinska vadītā Ministru kabineta iecerēto darbību norādīts, ka ģimenes institūta stiprināšana ir izšķiroši nozīmīgs aspekts demogrāfiskās situācijas uzlabošanā, lai sasniegtu Nacionālajā attīstības plānā 2014.–2020. gadam noteiktos mērķus. Deklarācijā par Māra Kučinska vadītā Ministru kabineta iecerēto darbību kā viens no rīcības virzieniem ir mērķtiecīgas "trešā bērna" politikas ieviešana, kuras ietvaros kā uzdevums noteikts - pakāpeniski palielināsim ģimenes valsts pabalstu tādā apmērā, kas veicinātu otrā un – īpaši – trešā un nākamā bērna dzimstību.Tāpat atbilstoši Tieslietu ministrijas un Latvijas Pašvaldību savienības 2016. gada sarunās panāktai vienošanās, izstrādāts regulējums, lai noteiktu vienotu pienākumu vērtību, kas tiek noteikta valsts nodevas par īpašuma tiesību nostiprināšanu zemesgrāmatā uztura līguma gadījumā, vienlaikus paturot iespēju pašvaldībai lemt par atšķirīgas, lielākas pienākumu vērtības noteikšanu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Izpētes ziņojumā "Daudzbērnu ģimeņu situācija mūsdienu Latvijā"[[1]](#footnote-2) norādīts, ka daudzbērnu ģimenes par nepieciešamākajām, bet visgrūtāk nodrošināmajām lietām uzskata lietas saistībā ar mājokli, tā uzturēšanu un labiekārtošanu. Lielākoties tiek minēta nepieciešamība pēc lielākas dzīvojamās platības. Jānorāda, ka nereti nepietiekamā dzīvojamā platība var ietekmēt lēmumu par trešā un īpaši nākamā bērna dzimstību.Samazināta valsts nodevas apmēra noteikšana, samazinot kopējās ar nekustamā īpašuma atsavināšanu saistītās izmaksas, var atvieglot tāda nekustamā īpašuma iegādi, kas apmierina daudzbērnu ģimeni pēc lielākas dzīvojamās platības. Tādējādi Noteikumu projekts var veicināt trešā un nākamā bērna dzimstību.Kopš 2015. gada novembra Ministru kabineta 2009. gada 27. oktobra noteikumos Nr. 1250 "Noteikumi par valsts nodevu par īpašuma tiesību un ķīlas tiesību nostiprināšanu zemesgrāmatā" personām, kuras nekustamo īpašumu iegādājas valsts sniegtās palīdzības dzīvojamās telpas iegādei vai būvniecībai ietvaros noteikta samazināta valsts nodevas likme par īpašuma tiesību nostiprināšanu zemesgrāmatā pirmajam nekustamam īpašumam. Valsts nodeva par īpašuma tiesību nostiprināšanu tika noteikta 0,5 % apmērā no nekustamā īpašuma vērtības, līdz tam laikam esošās 2 % likmes vietā. Minētais regulējums ir piemērojams, ja nostiprinājuma lūgumam pievieno valsts akciju sabiedrības "Latvijas Attīstības finanšu institūcija "Altum"" apliecinājumu par to, ka sniegts galvojums par dzīvojamās telpas iegādei vai būvniecībai ņemtā aizdevuma atdošanu. Tādējādi minētais atbrīvojums pamatā ir vērsts uz to ģimeņu atbalstu, kuru ienākumi ir tādi, kas ļauj ņemt aizdevumu. Kā norādīts izpētes ziņojumā "Daudzbērnu ģimeņu situācija mūsdienu Latvijā"[[2]](#footnote-3) daudzbērnu ģimenēm nākas sastapties ar būtiskām problēmām materiālo lietu un līdzekļu nodrošināšanā, jo vairāk nekā puse respondentu norādījuši, ka materiālās problēmas ģimenei izdodas atrisināt ļoti grūti vai drīzāk grūti. Tādējādi, šobrīd noteiktais atbrīvojums ļoti ierobežotā apmērā ir attiecināms uz daudzbērnu ģimenēm.Nepieciešamība pēc mājokļa ir viena no cilvēku pamatvajadzībām. Lai arī Latvijas tautsaimniecībā pēdējos gados ir vērojama stabila izaugsme, mājokļa iegāde lielai daļai mājsaimniecību, tai skaitā ģimenēm ar bērniem, bet jo īpaši daudzbērnu ģimenēm joprojām ir finansiāli apgrūtināta vai pat neiespējama. Ministru kabineta 2009. gada 27. oktobra noteikumos Nr. 1250 "Noteikumi par valsts nodevu par īpašuma tiesību un ķīlas tiesību nostiprināšanu zemesgrāmatā" noteiktā valsts nodeva par īpašuma tiesību nostiprināšanu 2 % apmērā var veidot nozīmīgu nepieciešamā finansējuma īpatsvaru, tādējādi noteiktais valsts nodevas par īpašuma tiesību nostiprināšanu apmērs var finansiāli apgrūtināt nekustamā īpašuma iegādi daudzbērnu ģimenēm. Ievērojot minēto, ar Noteikumu projektu plānots noteikt tādu atbrīvojumu samazinātas valsts nodevas par īpašuma tiesību nostiprināšanu zemesgrāmatā apmērā, kas attiecināms uz jebkura nekustamā īpašuma iegādi daudzbērnu ģimenēm, tas ir, arī gadījumā, ja nekustamais īpašums iegādāts neņemot aizdevumu.Ņemot vērā Deklarācijā par Māra Kučinska vadītā Ministru kabineta iecerēto darbību norādīto un Latvijas Nacionālajā attīstības plānā 2014.-2020. gadam (NAP) demogrāfijas jomā noteikto mērķi - nodrošināt tautas ataudzi Latvijā, paplašināms valsts atbalsts daudzbērnu ģimenēm, nosakot tādu valsts nodevu, kas ir pēc iespējas saudzīgāka daudzbērnu ģimenēm neatkarīgi no nekustamā īpašuma iegādes nosacījumiem. Arī gadījumā, ja nekustamo īpašumu daudzbērnu ģimene iegūst ārpus valsts sniegtās palīdzības dzīvojamās telpas iegādei vai būvniecībai ietvara, nosakāma valsts nodeva līdzīgā apmērā, proti, 0,5% apmērā no nekustamā īpašuma vērtības.Saskaņā ar Bērnu tiesību aizsardzības likuma 26. panta sesto daļu, lai veicinātu un atbalstītu pašvaldību, komersantu un citu personu brīvprātīgu iesaistīšanos atbalsta sniegšanā daudzbērnu ģimenēm, valsts īsteno Latvijas Goda ģimenes apliecības programmu, kuras ietvaros Sabiedrības integrācijas fonds nodrošina karšu izsniegšanu daudzbērnu ģimenēm. Minētās programmas īstenošanas kārtību, tai skaitā daudzbērnu ģimenes apliecības piešķiršanas, izmantošanas, kā arī tās anulēšanas gadījumus un kārtību, nosaka Ministru kabinets. Ministru kabineta 2016. gada 5. janvāra noteikumu Nr. 15 "Valsts atbalsta programmas "Latvijas Goda ģimenes apliecība "3+ Ģimenes karte"" īstenošanas kārtība" 7. punkts noteic, ka karti piešķir daudzbērnu ģimenes loceklim, kas atbilst daudzbērnu ģimenes statusam. Tādējādi paredzēts, ka vecāka atbilstību daudzbērnu ģimenes statusam apliecina uz nostiprinājuma lūguma iesniegšanas brīdi derīga Latvijas Goda ģimenes apliecība "3+ Ģimenes karte" par ko nostiprinājuma lūguma papildnosacījumos izdarīta atzīme.Tieslietu ministrijas un Latvijas Pašvaldību savienības 2016. gada sarunu ietvaros Latvijas Pašvaldību savienība iniciēja jautājumu par nepieciešamību normatīvajos aktos noteikt, ka valsts nodeva uztura līguma gadījumā aprēķināma ņemot vērā Centrālās statistikas pārvaldes noteikto nabadzības riska slieksni vai rast citu risinājumu.Saskaņā ar sarunās panākto vienošanos, Tieslietu ministrija apkopoja zemesgrāmatu nodaļu rīcībā esošo informācija par pienākumu vērtību apmēriem, secinot, ka pienākumu vērtības diapazons ir iespaidīgs, proti, pienākumu vērtība var svārstīties no 49,80 *euro* līdz 291,82 *euro*. Savukārt, Latvijas Pašvaldību savienībai apkopjot pašvaldību sniegto informāciju par pienākuma vērtību noteikšanā piemērojamiem kritērijiem, tika secināts, ka vienotu kritēriju to noteikšanā nepastāv.Analizējot iespējamos variantus un tos apspriežot ar Labklājības ministrijas, Vides aizsardzības un reģionālās attīstības ministrijas, kā arī Latvijas Pašvaldību savienības un Latvijas Lielo pilsētu asociācijas pārstāvjiem, tika secināts, ka ņemot vērā pašvaldības noteikto pienākumu vērtību diapazonu, to pielīdzināšana, piemēram, nabadzības riska slieksnim (2016. gadā 291 *euro*), pastāv būtisks risks, ka lauku reģionos uztura līgumi netiks slēgti vispār. Ievērojot minēto, tika atzīts, ka pienākumu vērtība būtu pielīdzināma trūcīgas personas ienākumu līmenim pielīdzinātiem ienākumiem. Saskaņā ar Ministru kabineta 2010. gada 30. marta noteikumu Nr. 299 "Noteikumi par ģimenes vai atsevišķi dzīvojošas personas atzīšanu par trūcīgu" 2. punktu ģimene (persona) atzīstama par trūcīgu, ja tās vidējie ienākumi katram ģimenes loceklim mēnesī pēdējo triju mēnešu laikā nepārsniedz 128,06 *euro*. Vienlaikus, ņemot vērā, ka pašvaldības vislabāk ir informētas par tās administratīvajā teritorijā esošo ekonomisko situāciju, kā arī pašvaldību iesaisti iedzīvotājiem labvēlīgākas sociālās palīdzības politikas veidošanā, tostarp ņemot vērā Latvijas Pašvaldību savienības viedokli, saglabātas pašvaldību tiesības noteikt atšķirīgu – lielāku pienākumu vērtību. Vienlaikus administratīvā sloga mazināšanas nolūkos paredzēts, ka nekustamā īpašuma ieguvējiem nostiprinājuma lūgumam nebūs atsevišķi pievienojama pašvaldības izziņa par pienākumu vērtību. Gadījumā, ja pašvaldība izmantos tai noteiktās tiesības un noteiks pienākumu vērtību, pašvaldībai būs pienākums par tās apmēru informēt zemesgrāmatu nodaļu. Minētais regulējums faktiski samazinās pašvaldībām administratīvo slogu, jo turpmāk tai nebūs jāizsniedz attiecīgā izziņa ikvienai personai, kas vēršas pašvaldībā izziņas saņemšanai. Pašvaldībai turpmāk būs veicamas darbības tādā apmērā, kas pielīdzināms vienas izziņas nosūtīšanai pieprasītājam. Plānots, ka pašvaldības institūcijas noteiktā pienākumu vērtība būs spēkā līdz brīdim, kad zemesgrāmatu nodaļa saņems informāciju par noteiktās pienākuma vērtības apmēra izmaiņām. Tāpat pašvaldības noteiktā pienākumu vērtība būs spēkā līdz brīdim, kad pašvaldība informēs, ka tā atsakās no tai noteiktām tiesībām noteikt pienākumu vērtību. No attiecīgā paziņojuma saņemšanas brīža pienākumu vērtība būs trūcīgas personas ienākumu līmenim pielīdzināts ienākums. |
| 3. | Projekta izstrādē iesaistītās institūcijas | Noteikumu projektu izstrādāja Tieslietu ministrija. |
| 4. | Cita informācija | Nav. |
|  |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 41 000 daudzbērnu ģimenes.[[3]](#footnote-4)Personas, kas nekustamo īpašumu iegūst slēdzot uztura līgumus, mērķgrupas lielums ir mainīgs. Vidēji gadā, pamatojoties uz uztura līgumu, nekustamo īpašumu iegūst 740 personas. |
| 2. | Tiesiskā regulējuma ietekme uz tautsaimniecību un administratīvo slogu | Nekustamā īpašuma ieguvējiem nostiprinājuma lūgumam nebūs atsevišķi pievienojama pašvaldības izziņa par pienākumu vērtību. Tādējādi tiek atvieglotas nekustamā īpašuma reģistrācijas procedūras, taupot personas laiku un finanšu līdzekļus. Tiek paplašināts tās informācijas apjoms, ko zemesgrāmatu nodaļa saņem no pašvaldībām. |
| 3. | Administratīvo izmaksu monetārs novērtējums | Nekustamā īpašuma ieguvējiem nebūs jāvēršas pašvaldībā, lai iegūtu izziņu par pienākumu vērtību. Valsts nodevas apmērs tiks aprēķināts vai nu izmantojot trūcīgas personas ienākumu līmenim pielīdzinātā ienākuma apmēru vai pašvaldības paziņoto pienākumu vērtību.Tādējādi administratīvās izmaksas sabiedrības mērķgrupai samazināsies par 10 471 *euro*.Pieņēmumi:Vidējā vienas stundas darba likme Latvijā 2016. gadā 4. ceturksnī – 8,44 *euro* *(pēc CSP datiem par 2016. gada IV ceturksni[[4]](#footnote-5)).*Vidējie ceļa izdevumu no Rīgas (pārvietojas ar sabiedrisko transportu vai automašīnu un izmanto stāvvietu) – 5 *euro*.Vidējie ceļa izdevumi reģionos (pārvietojas ar sabiedrisko transportu vai automašīnu un izmanto stāvvietu) – 6 *euro*.Patērētais laiks ceļā uz pašvaldību, dokumentu iesniegšana – 1 h.Objektu sadalījums – 29 % Rīga, 71 % reģioni.Apjoms – 2016. gadā nekustamā īpašuma tiesību nostiprināšana pamatojoties uz uztura līguma pamata, veikta 740 gadījumos. 10471 *euro* = (740 objekti \* 5 *euro* \* 29 % + 740 objekti \* 6 *euro* \* 71 % + 740 objekti \* 8,44 *euro* \* 1 h). |
| 4. | Cita informācija | Nav. |
|  |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017.gads** | Turpmākie trīs gadi (*euro*) |
| **2018.** | **2019.** | **2020.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo 2017 gadu | izmaiņas, salīdzinot ar kārtējo 2017 gadu | izmaiņas, salīdzinot ar kārtējo 2017 gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 8 599 028\* | 0 | -101 449 | -101 449 | -101 449 |
| 1.1. valsts pamatbudžets, tai skaitā ieņēmumi no valsts nodevām | 8 599 028 | 0 | -101 449 | -101 449 | -101 449 |
| 1.2. valsts speciālais budžets |   |   |   |   |   |
| 1.3. pašvaldību budžets |   |   |   |   |   |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets |   |   |   |   |   |
| 2.3. pašvaldību budžets |   |   |   |   |   |
| 3. Finansiālā ietekme: | 8 599 028 | 0 | -101 449 | -101 449 | -101 449 |
| 3.1. valsts pamatbudžets | 8 599 028 | 0 | -101 449 | -101 449 | -101 449 |
| 3.2. speciālais budžets |   |   |   |   |   |
| 3.3. pašvaldību budžets |   |   |   |   |   |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
|  |  |  |  |
|  |  |  |  |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets |  |   |   |   |   |
| 5.2. speciālais budžets |  |   |   |   |   |
| 5.3. pašvaldību budžets |  |   |   |   |   |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nav iespējams noteikt regulējuma precīzu ietekmi uz budžeta ieņēmumiem. Ietekme uz budžeta ieņēmumu samazinājumiem ir atkarīga no daudzbērnu ģimeņu skaita, kas tuvāko trīs gadu laikā plāno iegādāties nekustamo īpašumu. Plānotā regulējuma mērķauditorija ir 280 daudzbērnu ģimenes, ja aprēķinos izmanto šādus datus un pieņēmumus:a) daudzbērnu ģimeņu skaits – 41 000[[5]](#footnote-6); b) daudzbērnu ģimenes, kas dzīvo sev nepiederošā, tajā skaitā, radiniekiem piederošā mājokli – 16 810 (41 %[[6]](#footnote-7) no 41 000);c) daudzbērnu ģimenes, kuras "drīzāk ar grūtībām" vai "ļoti grūti" spēj atrisināt materiālo lietu un līdzekļu problēmas – 20 500 (50 %[[7]](#footnote-8) no 41 000);d) vidējā pirkuma cena 2016. gadā = 24 154,46 *euro*[[8]](#footnote-9);e) nekustamo īpašumu tuvāko trīs gadu laikā iegūst katra desmitā daudzbērnu ģimene, kurai nav īpašums un kura nesaskaras ar grūtībām atrisināt materiālo lietu un līdzekļu problēmas;f) daudzbērnu ģimenes, kuras "drīzāk ar grūtībām" vai "ļoti grūti" spēj atrisināt materiālo lietu un līdzekļu problēmas proporcionāli dzīvo sev piederošā/ sev nepiederošā mājoklī;g) šobrīd spēkā esošo Ministru kabineta noteikumu Nr. 1250 "Noteikumi par valsts nodevu par īpašuma tiesību un ķīlas tiesību nostiprināšanu zemesgrāmatā" 5.1 apakšpunktā noteiktā valsts nodeva par īpašuma tiesību nostiprināšanu zemesgrāmatā 2 %.h) šobrīd Noteikumu projektā noteiktā valsts nodeva par īpašuma tiesību nostiprināšanu zemesgrāmatā būs 0,5 %;Balstoties uz iepriekš minēto, iespējamais ieņēmumu samazinājums katru gadu varētu būt 101 448,74 *euro* apmērā (135 264,98 (24 154,46 \*2%\*280) – 33 816,24 (24 154,46 \*0,5 %\*280).Neveicot katra konkrētā uztura līguma manuālu apstrādi, nav iespējams konstatēt samaksāto valsts nodevas apmēru, jo konkrētajā gadījumā zemesgrāmatas nodalījumā netiek veikts ieraksts par nekustamā īpašuma atsavināšanas summu. Jāņem vērā, ka nekustamo īpašumu atsavina pret pienākumiem, kas ne vienmēr ir novērtēts naudiskā izteiksmē.Izlases kārtībā veicot datu atlasi par 254 gadījumiem (34 % uztura līgumu no 2016. gadā iesniegtajiem nostiprinājuma lūgumiem), 90 gadījumos (35 % no analizētajiem gadījumiem) pie attiecīgā ieraksta veikta nekustamā īpašuma kadastrālās vērtības piesaiste. Atbilstoši iegūtajiem datiem, nekustamā īpašuma, kas iegūts pamatojoties uz uztura līguma pamata, vidējā kadastrālā vērtība ir 24 297 *euro.* Vidējā pašvaldības noteiktā pienākumu vērtība 159,62 *euro*, tādējādi, nosakot valsts nodevas apmēru, nekustamā īpašuma kadastrālā vērtība tika salīdzināta ar beztermiņa vai mūžīga maksājuma vērtību – 19 154 *euro*. Nosakot, ka pienākumu vērtība ir 128,06 *euro*, beztermiņa vai mūžīga maksājuma vērtība būs 15 367*euro*. Tā kā valsts nodevas apmēra noteikšanā tiek salīdzinātas un valsts nodeva noteikta no augstākās vērtības, prognozējams, ka plānotajam regulējumam nav būtiska ietekme uz budžetu, jo tā kā kadastrālā vērtība ir lielāka, valsts nodeva tiek noteikta no tās. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Tieslietu ministrijas tīmekļvietnē www.tm.gov.lv sadaļā "Sabiedrības līdzdalība" 2017. gada 22. maijā tika publicēts paziņojums par sabiedrības līdzdalības iespējām, sniedzot priekšlikumus par Noteikumu projektu. |
| 2. | Sabiedrības līdzdalība projekta izstrādē | Sabiedrības pārstāvji varēja iepazīties ar Tieslietu ministrijas mājaslapā ievietoto Noteikumu projektu, kā arī izteikt par to viedokli no 2017. gada 22. maija līdz 2017. gada 2. jūnijam. |
| 3. | Sabiedrības līdzdalības rezultāti | Priekšlikumi un viedokļi par Tieslietu ministrijas mājaslapā sadaļā "Sabiedrības līdzdalība" ievietoto Noteikumu projektu netika saņemti. |
| 4. | Cita informācija | Nav.  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta izpilde notiks esošo valsts institūciju ietvaros. Ar nekustamiem īpašumiem saistīto tiesību nostiprināšanu veic zemesgrāmatu nodaļas. Noteikumu projekta izpilde tiks īstenota, zemesgrāmatu nodaļas tiesnešiem piemērojot Noteikumu projektu. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Valsts funkcijas un uzdevumi netiek paplašināti vai sašaurināti. Saistībā ar Noteikumu projekta izpildi jaunas institūcijas netiek radītas. Noteikumu projekta izpildi var nodrošināt esošo institūciju ietvaros ar pieejamiem resursiem. |
| 3. | Cita informācija | Nav. |

Iesniedzējs:

tieslietu ministrs Dzintars Rasnačs

Miļevska 67036813

Kristine.Milevska@tm.gov.lv

1. Izpētes ziņojums "Daudzbērnu ģimeņu situācija mūsdienu Latvijā" (aplūkots 2017. gada 5. jūlijā -http://titania.saeima.lv/livs/saeimasnotikumi.nsf/0/5f1bd5a948d699c2c2257c24002ac867/$FILE/Daudzbernu\_gimenu\_situacija\_APTAUJA\_final%20copy.pdf – 32.lp). [↑](#footnote-ref-2)
2. Izpētes ziņojums "Daudzbērnu ģimeņu situācija mūsdienu Latvijā" (aplūkots 2017. gada 11. maijā -http://titania.saeima.lv/livs/saeimasnotikumi.nsf/0/5f1bd5a948d699c2c2257c24002ac867/$FILE/Daudzbernu\_gimenu\_situacija\_APTAUJA\_final%20copy.pdf) [↑](#footnote-ref-3)
3. Izpētes ziņojums "Daudzbērnu ģimeņu situācija mūsdienu Latvijā" (aplūkots 2017. gada 11. maijā -http://titania.saeima.lv/livs/saeimasnotikumi.nsf/0/5f1bd5a948d699c2c2257c24002ac867/$FILE/Daudzbernu\_gimenu\_situacija\_APTAUJA\_final%20copy.pdf [↑](#footnote-ref-4)
4. Vienas stundas darbaspēka izmaksas pa darbības veidiem pa ceturkšņiem, sezonāli neizlīdzinātie (EUR) <http://www.csb.gov.lv/print/statistikas-temas/px_tabulas/vienas-stundas-darbaspeka-izmaksas-pa-darbibas-veidiem-pa-ceturksniem-s> (Aplūkots 2017. gada 7. jūnijā)

\* Valsts nodevu par īpašuma tiesību un ķīlas tiesību nostiprināšanu zemesgrāmatā ieņēmumi netiek izdalīti atsevišķi, tie ir iekļauti pozīcijā "Valsts nodevas par valsts sniegto nodrošinājumu un juridiskajiem un citiem pakalpojumiem". [↑](#footnote-ref-5)
5. Izpētes ziņojumā "Daudzbērnu ģimeņu situācija mūsdienu Latvijā" (aplūkots 2017. gada 11. maijā -http://titania.saeima.lv/livs/saeimasnotikumi.nsf/0/5f1bd5a948d699c2c2257c24002ac867/$FILE/Daudzbernu\_gimenu\_situacija\_APTAUJA\_final%20copy.pdf, 16. lpp [↑](#footnote-ref-6)
6. Turpat, 19. lpp. [↑](#footnote-ref-7)
7. Izpētes ziņojumā "Daudzbērnu ģimeņu situācija mūsdienu Latvijā" (aplūkots 2017. gada 11. maijā -http://titania.saeima.lv/livs/saeimasnotikumi.nsf/0/5f1bd5a948d699c2c2257c24002ac867/$FILE/Daudzbernu\_gimenu\_situacija\_APTAUJA\_final%20copy.pdf, 34. lpp. [↑](#footnote-ref-8)
8. Valsts vienotās datorizētās zemesgrāmatas pārziņa Tiesu administrācijas publicētā informācija par darījumiem un nekustamā īpašuma atsavināšanas summām 2016. gadā. (Aplūkots 2017. gada 5. jūlijā <https://www.zemesgramata.lv/saturs/lv/189-169-1>). [↑](#footnote-ref-9)